Päihdevieroitus voi olla lääkkeellinen tai lääkkeetön, asiakkaan hoidon tarpeesta riippuen. Päihdevieroitusta toteuttaessaan myös sosiaalihuollon ammattilainen toimii terveydenhuollon tehtävässä.
Perusterveydenhuollon hoitotakuun muutoksen yhteydessä terveydenhuoltolain 1.9.2023 voimaan tulevan 51 §:n mukaan perusterveydenhuollossa, johon luetaan myös päihdeavohoidon yksiköissä annettu hoito, hoidon tarpeen arvioi yhteydenoton perusteella laillistettu terveydenhuollon ammattihenkilö. Ensimmäisen hoitotapahtuman jälkeen myös sosiaalihuollon ammattihenkilö voi osallistua hoitoon esimerkiksi tarjoamalla terapeuttisia keskusteluja. Työnantajan tehtävä on varmistaa, että työntekijöillä on riittävä koulutus ja osaaminen hoidon toteuttamiseen.